《题南寺吟轩》
宋代·李新

市声幽鸟几相呼，指点前村认有无。
初见江山怀子美，更因楼阁梦姑苏。
惯看渡口飞桃叶，细结篱根护木奴。
蹙得锦囊多少句，暮归倾倒九渊珠。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。